১৮৮৩ সালে কুইন্সল্যান্ড উপনিবেশ পূর্ব-নিউ গিনির দক্ষিণাংশে উপনিবেশ বর্ধিত করার চেষ্টা করেছিল, কিন্তু ব্রিটিশ সরকার তার অনুমোদন দেয় নি। পরবর্তীতে জার্মানি এ ভূখণ্ডের উত্তরাংশে বসতি স্থাপন শুরু করলে ব্রিটিশ সরকার নিউ গিনির দক্ষিণাংশীয় উপকূল এবং এর সংলগ্ন দ্বীপসমূহে ১৮৮৪ সালে একটি ব্রিটিশ আশ্রিত-রাজ্যের দাবি করে। ব্রিটিশ নিউ গিনি নামের আশ্রিত রাজ্যটি ১৮৮৮ সালের ৪ সেপ্টেম্বর সরাসরি বর্ধিত করা হয়। দখলকৃত অঞ্চলটি ১৯০২ সালে কমনওয়েলথ অব অস্ট্রেলিয়া কতৃপক্ষের তত্বাবধানে ন্যস্ত করা হয়। ব্রিটিশ নিউ গিনি ১৯০৫ সালের পাপুয়া চুক্তির অনুচ্ছেদ অনুযায়ী নির্দিষ্ট পাপুয়া ভূখণ্ড হিসেবে আত্মপ্রকাশ করে এবং এর ফলে আনুষ্ঠানিক অস্ট্রেলীয় প্রশাসন আরম্ভ হলেও ১৯৭৫ সালে স্বাধীনতা লাভের আগ পর্যন্ত পাপুয়া নিউ গিনি ব্রিটিশ ধখলের অধীনে ছিল।

পাপুয়া অঞ্চলে খুবই সংক্ষিপ্ত পরিসরে অর্থনৈতিক কর্মকান্ড প্রচলিত ছিল। ১৯৪১ সালে জাপানি সাম্রাজ্য কর্তৃক আক্রমণের আগ পর্যন্ত অস্ট্রেলিয়া এই অঞ্চল স্বতন্ত্রভাবে শাসন করেছিল, কিন্তু আক্রমণের পর থেকে জন-প্রশাসন ব্যবস্থা স্থগিত করা হয়। পাপুয়া অস্ট্রেলীয় সামরিক বাহিনী কর্তৃক পোর্ট-মোর্সবি থেকে শাসিত হতো এবং এখানে জেনারেল ডগলাস ম্যাক-আর্থার সংক্ষিপ্ত সময়ের জন্য তার সদর-দপ্তর স্থাপন করেছিলেন।

পাপুয়া অঞ্চল
জার্মান নিউ গিনি
আকমানা অভিযান (১৯২৯-১৯৩০)
পাপুয়া এবং নিউ গিনি অঞ্চল